АҚШ қанатты зымыран ұшырды
"АҚШ қанатты зымыран ұшырды" | "https://abai.kz/post/96287"
TITLE: АҚШ қанатты зымыран ұшырды
URL: https://abai.kz/post/96287
META: "АҚШ қанатты зымыран ұшырды" | "https://abai.kz/post/96287"
DATE: 20.08.2019
AUTHOR(s): Abai.kz
TOTAL WORDS: 98
TEXT: АҚШ қорғаныс министрлігі қанатты зымыранды сынақтан өткізгенін мәлімдеді. Үш апта бұрын бұл сынақ алыс қашықтыққа зымыран ұшыруға тыйым салу жөніндегі келісімге қайшы келген. Енді Ресей-Америка келісімі тоқтағаннан кейін жаңа қаруды сынақтан өткізуге мүмкіндік ашылған. Пентагонның баспасөз қызметі хабарлағандай, жексенбі күні Калифорнияның Сан-Николас аралынан ұшқан зымыран 500 шақырымнан аса қашықтыққа ұшып, дәлдеген жерге жеткен. Осының алдында Құрама Штаттар 1987 жылы Совет одағы кезінде қабылданған 500-ден 5 500 км қашықтыққа зымыран ұшыруды жою жөніндегі келісім күшінде болғандықтан алыс қашықтыққа зымыран ұшыра алмай келген. АҚШ биылғы жылдың 2 тамызында Ресей аталған шартты бірнеше қайтара бұзды деп екіжақты келісімнен шыққан. ​ Abai.kz
